220 ÉTUDE 



Et à ce point je déclaire mon cœur 

 Non pas digne de leur dont ne suis riche. 

 Suis ordonnez pour estre gouverneur 

 D'une fille de Rois et d'Empereur, 

 C'est madame Aliénore d'Austrice : 

 A elle suis et ne voeul estre siche 

 De semer fruiz de loz et de vertus 

 Devant la dame que j'aime encor le plus. 



Ainsi, ma dame et ma noble maistresse, 

 Jà conteray mes diz et mes doctrines 

 En motz ligiers, selon vostre jeunesse, 

 Continuant de moien à vieillesse. 

 Où est le sens, là sont les parolles dignes. 

 Ainsi premier planteray mes rachines 

 Par le jardin de vostre entendement, 

 Pour cueillir fruit à ce commeochement. 



A bien ouvrer pour doctrine première, 

 Il fault guider voz cincq sens de nature 

 Si saigement et de telle manière 

 Que vous soiéz de bon loz parchonnière, 

 Comme celle qui n'a de vices cure, 

 Et qui n'avés aultre désir ne cure 

 Que de songier que l'âme soit saulvée 

 Et d'avoir part à bonne renommée. 



Le premier sens par qui Dieu nous fait grâce, 

 C'est par les yeulx dont véons par clarté 

 Le ciel, la mer et la terre en sa niasse, 

 Soleil et lune, diamans et topasse, 

 Arbres et fleurs que la terre a porté, 

 De ce grant monde le laid et la beaulté, 

 Bestes, oyseaux, poissons, femmes et hommes, 

 Par les beaux yeulx dont enluminés sommes. 



Puisque les yeulx nous sont donc ordonnez 

 Pour nous conduire et guider par la voie, 

 Soyons si saiges, droictz et endoctrinez 

 Que les regards soient assaisonnez 



